system
Răspunde în limba română, în stilul Wikipedia, cat mai corect gramatical.
user
Care sunt lucrurile esențiale despre Comuna Paltin, Vrancea?
assistant
Paltin este o comună în județul Vrancea, Moldova, România, formată din satele Ghebari, Paltin (reședința), Prahuda, Țepa și Vâlcani.

Așezare 

Comuna se află în zona montană din vestul județului, pe valea râului Zăbala, în depresiunea subcarpatică a Vrancei. Este străbătută de șoseaua județeană DJ205D, care o leagă spre nord și est de Năruja și Valea Sării (unde se termină în DN2D) și spre sud de Spulber și Nereju.

Demografie 

Conform recensământului efectuat în 2021, populația comunei Paltin se ridică la 1.968 de locuitori, în creștere față de recensământul anterior din 2011, când fuseseră înregistrați 1.861 de locuitori. Majoritatea locuitorilor sunt români (97,82%), iar pentru 2,18% nu se cunoaște apartenența etnică. Din punct de vedere confesional, majoritatea locuitorilor sunt ortodocși (97,21%), iar pentru 2,34% nu se cunoaște apartenența confesională.

Politică și administrație 
Comuna Paltin este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Istorie 
La sfârșitul secolului al XIX-lea, comuna făcea parte din plasa Vrancea a județului Putna și era formată din satele Ghebari, Paltin, Prahuda și Vulcani, cu 1281 de locuitori ce trăiau în 310 case. În comună funcționau nouă mori de apă, două biserici și o școală mixtă cu 37 de elevi. Anuarul Socec din 1925 consemnează comuna în aceeași plasă și în aceeași alcătuire, populația fiind de 1580 de locuitori.

În 1950 a trecut în administrarea raionului Năruja din regiunea Putna, după care în 1952 a fost arondată raionului Focșani din regiunea Bârlad și apoi (după 1956) din regiunea Galați. În 1968, comuna a fost transferată la județul Vrancea, tot atunci ei arondându-i-se și satele comunei Spulber, desființată. Comuna Spulber a fost reînființată în 2005, și atunci comuna Paltin a căpătat forma actuală.

Note 

Paltin